CELEX: 32020D0471
Language: ro
Date: 2020-03-31 00:00:00
Title: Decizia (PESC) 2020/471 a Consiliului din 31 martie 2020 de abrogare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)

1.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 101/3
               
            
         DECIZIA (PESC) 2020/471 A CONSILIULUI
         din 31 martie 2020
         de abrogare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 mai 2015, Consiliul a adoptat Decizia (PESC) 2015/778 (1).
                  
               
                     (2)
                  
                  
                     La 26 septembrie 2019, Consiliul a prelungit Decizia (PESC) 2015/778 până la 31 martie 2020 prin Decizia (PESC) 2019/1595 (2).
                  
               
                     (3)
                  
                  
                     La 17 februarie 2020, Consiliul a convenit că EUNAVFOR MED operația SOPHIA ar trebui să înceteze. Prin urmare, Decizia (PESC) 2015/778 ar trebui să fie abrogată, iar în consecință EUNAVFOR MED operația SOPHIA va înceta ca urmare a unei astfel de abrogări.
                  
               
                     (4)
                  
                  
                     Decizia (PESC) 2015/528 a Consiliului (3) de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) stabilește procedurile pentru auditarea și prezentarea conturilor operației,
                  
               ADOPTĂ PREZENTA DECIZIE:
         
            Articolul 1
            
               (1)   Decizia (PESC) 2015/778 se abrogă.
            
            
               (2)   Abrogarea Deciziei (PESC) 2015/778 nu aduce atingere procedurilor stabilite în Decizia (PESC) 2015/528 privind auditarea și prezentarea conturilor EUNAVFOR MED operația SOPHIA.
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 31 martie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 122, 19.5.2015, p. 31).
         
            (2)  Decizia (PESC) 2019/1595 a Consiliului din 26 septembrie 2019 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 248, 27.9.2019, p. 73).
         
            (3)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).